Frestur til að sækja um skiptinám er 1. febrúar ár hvert ( eða næsta virka dag ef umsóknarfrestur er á almennum frídegi ) . Athugið að TOEFL niðurstöður eiga að liggja fyrir áður en sótt er um . Ef nemandi tekur TOEFL próf of seint skal skýring fylgja umsókn . Umsækjendur í skóla í áðurnefndum löndum sem skila inn umsókn með öllum gögnum hafa forgang . Hægt er að taka TOEFL próf allt að tveimur vikum eftir umsóknarfrest og verður umsókn þá afgreidd þegar búið er að afgreiða umsóknir sem eru í forgangi . Þegar sótt er um er nauðsynlegt að hafa einkunnayfirlit og samþykki deildar / sviðs á rafrænu formi við höndina til að hengja við umsóknina . Nemendur sem hafa áhuga á að sækja um skóla í Bretlandi skulu nota Erasmus + umsóknarformið . Þó er ekki er staðfest að hægt verði að styrkja dvölina . Með því að senda inn umsókn gefa nemendur Skrifstofu alþjóðasamskipta leyfi til þess að nota þær upplýsingar sem gefnar eru upp í umsókninni og koma fram á fylgigögnum við úrvinnslu umsóknarinnar . Þessar upplýsingar kunna að verða sendar áfram til gestaskóla þegar nemendur eru tilnefndir . Þessar upplýsingar eru geymdar ótímabundið . Deild nemanda þarf að skrifa undir námssamninginn og með því samþykkir deildin að meta námskeiðin inn í námsferil nemandans . Frestur til að skila námssamningum Námssamningum fyrir dvöl sem hefst að hausti þarf að skila inn í síðasta lagi 15. maí til deildar eða sviðs , eftir því sem við á . Þurfi að velja á milli nemenda sem sótt hafa um sama skóla gilda eftirfarandi reglur : Gildar umsóknir sem berast fyrir auglýstan umsóknarfrest hafa forgang . Umsókn telst ekki gild fyrr en öll fylgigögn hafa borist . Umsækjendur sem hafa farið áður í skiptinám á sama námsferli njóta ekki forgangs . Ef einkunnir eru sambærilegar skal varpa hlutkesti milli nemenda í viðurvist votta . Ef munar meira en 30 ECTS á loknum einingum ráða einkunnayfirlit og árangursröðun einungis úrslitum ef munur á meðaleinkunn milli nemenda er einn heill eða meira ( t.d. annar með 6.5 og hinn með 8.0 ) . Ef einkunnir eru sambærilegar skal varpa hlutkesti milli nemenda í viðurvist votta .